|  |  |  |
| --- | --- | --- |
| БЪЛГАРСКИ ЛЕКАРСКИ СЪЮЗ |  | BULGARIAN MEDICAL ASSOCIATION |
|  | **РАЙОННА КОЛЕГИЯ НА БЪЛГАРСКИ ЛЕКАРСКИ СЪЮЗ – КЮСТЕНДИЛ****ул. „П. Яворов” № 6; к-т 401; тел./факс 078/52-76-62; п.к. 203;** **e-mail:** office@blskn.org моб.тел.0878292140 |  |

**7-ми април – Световния ден на здравето** **и професионален**

**празник на здравния работник!**

**Честит професионален празник, скъпи медици!**

**Честит празник, уважаеми колеги!**

**Честит празник, мили и неуморни медицински сестри, фелдшери и лаборанти!**

**Честит празник и на Вас, санитари, шофьори на линейки и санитарни автомобили!**

**Честит празник, санитарни инспектори, фармацевти и служители на РЗОК!**

**Бъдете живи и здрави! Бъдете все така всеотдайни, отзивчиви и доказани професионалисти! Бъдете както винаги на висотата на обществените нужди и очаквания, особено в момент като настоящия!**

**Като председател на Кюстендилска лекарска колегия искам да изкажа огромната си благодарност и възхищение от всички Вас, които в тази безпрецедентна криза, застанахте очи в очи със смъртта, без колебание. Бяхте на своето място, когато нямахте никакви лични предпазни средства. Останахте там, въпреки ясното съзнание, че може да застрашите живота на най-близките ви същества, при все това, че те нямат вина за Вашия избор.**

**Скъпи медици, запазете всички тези ценности, които носите, независимо че ежедневно ще се намерят хора да Ви хулят, ругаят и обвиняват неоснователно. Трудът, който полагате е богоугоден и непознат по своята същност за по-голямата част от обществото. Но съм сигурен, че когато отмине тази буря, когато се върнем към обичайното си ежедневие, хората ще разберат, че са имали своите лекари, сестри, фелдшери, лаборанти и че те са дали всичко от себе си за тяхното оцеляване.**

**Накрая, в този труден за всички ни момент, искам да благодаря на всички добри хора, благодетели, отзовали се на нуждите на лечебните заведения в нелеката борба с коронавирусната инфекция.**

**Благодарим Ви, мили хора! Бъдете благословени!**

**Още един път честит празник, медици!**

**Д-р Красимир Панчев**

**Председател на УС на РК на БЛС -Кюстендил**